section_heading: Drugi slučajevi
paragraph_text: 2006. godine je Slovenski helsinški odbor objavio svjedočenja dvojice Hrvata, Josipa Birkića iz Semeljaca kraj Đakova i Ante Bačka iz Velike Gorice, koji su 1991. kao ročnici JNA sudjelovali u sukobu na Holmcu. I Birkić i Bačak tvrde da su slovenske snage počinile ratni zločin i prekršili međunarodno humanitarno pravo tijekom borbe za Holmec. Slovenski teritorijalci pucali su na Bačka dok se nenaoružan i ranjen skrivao iza stabla, dok su na Birkića pucali kada je nenaoružan i ranjen pokušao pobjeći iz gorućeg tenka M-84. Obojica su zbog tih ranjavanja ostali doživotni invalidi. Birkić je kasnije bio branitelj sudionik Domovinskog rata.<ref><ref> Slovenski helsinški odbor je 2006. u Zagrebu najavio da će preko hrvatskog državnog odvjetništva tužiti Republiku Sloveniju zbog ratnog zločina nad Birkićem.